
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A NR.  62

     din 25 aprilie 2013

privind modificarea Hotărârii Consiliului Local nr. 171/30.09.2010
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.  8707/15.04.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 204.098/21.03.2013, înregistrată la Municipiul Sighişoara sub nr. 6907/26.03.2013, prin care, S.C. Compania Aquaserv S.A. solicită efectuarea demersurilor necesare în vederea îndreptării erorii materiale cuprinsă în art. 1 şi art. 2 din Hotărârea Consiliului Local nr. 171/30.09.2010, în sensul că se aprobă completarea anexei listei bunurilor, conform art. 76 pct. 2 lit. b la Contractul de Delegare a Gestiunii Serviciilor Publice de alimentare cu apă şi de canalizare cu nr. 22/202662/05.03.2010, pentru a fi indeplinite conditiile de a se  incheia actul adiţional la contract;

Având în vedere prevederile Contractului de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele  adiţionale încheiate;
Având în vedere prevederile art. 858 - 865 din Legea nr. 287/2009 privind Codul civil, republicat, cu referire la proprietatea publică;

Având în vedere prevederile Legii nr. 213/1998 privind proprietatea publică şi regimul juridic al acesteia, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 8706/15.04.2013, prin care, se propune modificarea Hotărârii Consiliului Local nr. 171/30.09.2010, în sensul îndreptării erorilor materiale strecurate în cuprinsul acesteia;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” şi (9), art . 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.I. Se aprobă modificarea Hotărârii Consiliului Local nr. 171/30.09.2010 în sensul că în tot cuprinsul acesteia se face referire la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele  adiţionale încheiate şi nu la Contractul de Delegare de Gestiune nr.14793/13.11.2006, a serviciilor publice de alimentare cu apă şi canalizare prin concesiune, aşa cum în mod eronat s-a specificat în cuprinsul ei.

Art.II. Se aprobă modificarea Hotărârii Consiliului Local nr.171/30.09.2010 în sensul că în tot cuprinsul acesteia se face referire la lista bunurilor din domeniul public al Municipiului Sighişoara aferente sistemului de alimentare cu apă şi de canalizare, conform art. 76 pct. 2 lit. b la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele adiţionale încheiate şi nu la anexa nr. 2.a – Sighisoara la Contractul de Delegare de Gestiune nr.14793/13.11.2006, a serviciilor publice de alimentare cu apa si canalizare prin concesiune, aşa cum în mod eronat s-a specificat în cuprinsul ei.
Art.III. Se aprobă modificarea art. 1 din Hotărârea Consiliului Local nr. 171/30.09.2010, care va avea următorul cuprins:                                                                                                                                                                  

“Art. 1. Se aprobă completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare, conform art. 76 pct. 2 lit. b la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele  adiţionale încheiate, cu următoarele mijloace fixe: 
a. mijloacele fixe aferente activităţii apă, având valoarea totală de inventar de 11.293.545,34 lei, identificate conform anexei 1 la prezenta;

b. mijloacele fixe aferente activităţii canal, având valoarea totală de inventar de 3.111.113,35 lei, identificate conform anexei  2 la prezenta;

c. mijloacele fixe - cazane apă caldă cu accesorii, având valoarea totală de inventar de 44.199,22 lei, identificate conform anexei 3 la prezenta”.

Art.IV. Se aprobă modificarea art. 2 din Hotărârea Consiliului Local nr. 171/30.09.2010, care va avea următorul cuprins:

“Art. 2. Completarea listei bunurilor din domeniul public al Municipiului Sighişoara aferente sistemului de alimentare cu apă şi de canalizare la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mureş, aşa cum a fost modificat prin actele  adiţionale încheiate, se va face prin act adiţional”.

Art.V. Cu ducerea la îndeplinire a prevederilor prezentei se încredinţează Primarul municipiului, aparatul de specialitate al acestuia şi S.C. Compania Aquaserv S.A.

Art.VI. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia ad-rea patrimoniului ;

1 ex. Arhitectul şef ;

1 ex. Direcţia economică ;

2 ex. S.C. Compania Aquaserv S.A. 

11 ex. AF/FM

